තවත් කළ හැකි දෙයක් නොවීය. ගම අතහැර ඈත පිටිසර පළාතකට යාමට ඔවුහු සිතාගත්හ. තවත් මෙහි ජීවත් වුවහොත් වන්නේ සියලුදෙනාටම බෙල්ලේ වැල දාගන්නටය. ඔවුහු තීරණයක් ගත්හ. තම නිවස අතහැර ඔවුන් පිට පළාතකට පදිංචියට ගියහ. අලුත් නිවසට පදිංචියට ආ පසු මයෝමිගේ මව පසුවූයේ සැනසීමෙනි. කිසි කෙනෙකුගෙන් නින්දා අපහාස විඳීමට සිදු වන්නේ නැත. ලජ්ජාවකින් තොරව ගමනක් බිමනක් යා හැකිය. අහල ගම් හතකවත් දන්නා හඳුනන කිසිවකු හෝ නොමැත. මෙසේ මාස කිහිපයක් ගතවිය. අලුත පදිංචියට ආ නිවසට ආසන්න නිවසේ සිටින මයෝමිගේ වයසට වඩා අවුරුදු තුනක් බාල නෙතුමි සමඟ මයෝමි ඉතාමත් කුලුපග විය. මයෝමි නෙතුමි සමඟ ඕනෑවට වඩා කුලුපග වී ඇති බව මයෝමිගේ මවට ඉවෙන් මෙන් දැනුණි.
මයෝමී නෙතුමි සමඟ ඕනෑවට වඩා කුලුපගව ඇති බව දැනුණේ කාටද?
මයෝමිගේ මවට